b'\n_START_ARTICLE_\nAzeotrop\n_START_PARAGRAPH_\nEn azeotrop er en blanding af to eller flere v\xc3\xa6sker, hvis proportioner ikke kan blive \xc3\xa6ndret ved simpel destillation. Dette sker fordi, den damp, der dannes, n\xc3\xa5r en azeotrop koger, har samme sammens\xc3\xa6tning som v\xc3\xa6sken i den ukogte blanding._NEWLINE_Da deres komposition er u\xc3\xa6ndret ved destillation kaldes azeotroper ogs\xc3\xa5 konstant kogende blandinger (is\xc3\xa6r i \xc3\xa6ldre tekster). Ordet azeotrop er afledt af de gr\xc3\xa6ske ord \xce\xb6\xce\xad\xce\xb5\xce\xb9\xce\xbd (koge) og \xcf\x84\xcf\x81\xcf\x8c\xcf\x80\xce\xbf\xcf\x82 (drejning) kombineret med pr\xc3\xa6fiks \xce\xb1- (ikke) for at give den overordnede mening "ikke \xc3\xa6ndret ved kogning"._NEWLINE_Azeotrope blandinger af forbindelser i par er blevet dokumenteret, og mange azeotroper af tre eller flere forbindelser kendes ogs\xc3\xa5. De er bin\xc3\xa6re opl\xc3\xb8sninger, der har samme komposition i damp- og v\xc3\xa6skeform, og de koger ved en konstant temperatur. I disse tilf\xc3\xa6lde er det ikke muligt at separere komponenter ved fraktionsdestillation. Der findes to typer azeotroper: minimum kogende azeotroper og maksimum kogende azeotroper. En opl\xc3\xb8sning der viser st\xc3\xb8rre positiv afvigelse fra Raoults lov danner en minimum kogende azeotrop ved en specifik sammens\xc3\xa6tning. For eksempel giver en blanding af ethanol og vand (dannet ved fermentering af sukker) en blanding med 96,5 volumenprocent ethanol ved fraktionsdestillation. N\xc3\xa5r denne sammens\xc3\xa6tning er blevet opn\xc3\xa5et vil v\xc3\xa6sken og dampen have samme sammens\xc3\xa6tning, og der sker ikke yderligere separation. En opl\xc3\xb8sning der viser stor negativ afvigelse fra Raoults lov giver en maksimum kogende azeotrop ved en specifik sammens\xc3\xa6tning. Salpetersyre og vand er et eksempel p\xc3\xa5 en denne klasse af azetroper. Denne azeotrop har en sammens\xc3\xa6tning p\xc3\xa5 omkring 68 wt% salpetersyre og 32 wt% vand med et kogepunkt p\xc3\xa5 393.5 K.'